LIVE Val de proteste în instanțele și parchetele din București și din țară, magistrații își suspendă activitatea din cauza OUG pe justiție/ Peste 200 de magistrați au protestat pe treptele Palatului de Justiție

Procurorii din mai multe orașe din țară au protestat, vineri, în semn de protest față de modificările aduse prin OUG la legile justiției și au anunțat că își suspendă activitatea. Procurorii din București, Constanța, Cluj, Brașov, Pitești, Sibiu, Oradea, Timișoara, Piatra Neamț și Iași au atras atenția inclusiv asupra pericolului pe care îl reprezintă Secția Specială în ce privește independența magistraților. G4Media.ro transmite în timp real informațiile despre protestele din țară.

Foto sus: Protestul magistraților din București (InquamPhotos / Octav Ganea)

UPDATE 13: Magistrații de la Tribunal Neamț și Parchetul de pe lângă Tribunalul Neamț au protestat vineri față de modificările intempestive aduse legislației privind cariera magistraților pe calea unei ordonanțe de urgență, fără a fi justificată vreo situație excepțională a cărei reglementare să nu poată fi amânată și care să pună în pericol interesul public, și nici a unei situații urgente care să împiedice consultarea corpului de magistrați și obținerea avizului Consiliului Superior al Magistraturii. ”Statutul magistraților este aruncat în derizoriu prin cascada intervențiilor legislative adoptate în mod netransparent și fără consultarea celor care sunt direct afectați de acestea, cu consecința indirectă a deteriorării actului de justiție”, arată un comunicat al acestora (Foto: Alina Palancanu).

UPDATE 12: Câteva zeci de magistrați au ieșit pe treptele Palatului de Justiție din București în semn de protest față de modificările aduse legilor justiției. Vezi mai jos imagini de la protestul magistraților bucureșteni.

Imagini de la protestul judecătorilor și procurorilor din Oradea:

UPDATE 11: Adunarea generală a procurorilor din cadrul Parchetului de pe lângă Tribunalul Bucureşti a decis suspendarea activității cu publicul până pe 27 februarie, potrivit unui comunicat de presă remis redacției

UPDATE 10: Parchetul de pe lângă Tribunalul Brașov și Parchetul de pe lângă Tribunalul pentru Minori și Familie Brașov au anunțat, în urma Adunări generale, suspendarea activităţii judiciare cu excepţia cauzelor care prezintă urgenţă, precum şi suspendarea activităţilor de audienţă cu publicul desfăşurate de procurorii din cadrul celor două parchete;

UPDATE 9: Parchetul de pe lângă Judecătoria Iaşi s-a alăturat astăzi protestelor fără precedent iniţiate de mai multe parchete şi instanţe din toată ţara. Magistraţii sunt nemulţumiţi de modificările făcute prin OUG la legile Justiției, scrie Ziarul de Iași. Pe de altă parte, reprezentanţii Parchetului de pe lângă Curtea de Apel Iaşi au criticat azi modificările operate de Guvern, dar nu au anunţat nicio formă de protest.

UPDATE 8: 25 de procurori de la Parchetul Judecatoriei Constanta si DNA protesteaza. Aproximativ 20 de persoane s-au strans si le striga „cinste lor, cinste lor, cinste magistratilor”. Niciun procuror de la P Curtii de Apel Constnta, acolo unde a foat sefa Adina Florea.

protestul e condus de prim procurorul Viorel Teliceanu de la PJ Constanta.

UPDATE 7: Procurorii din Timișoara protestează astăzi de la ora 16.00 (Sursa)

UPDATE 6: Parchetul de pe lângă Judecătoria Pitesti a decis suspendarea activității timp de o săptămâna (surse judiciare)

UPDATE 5: Parchetul de pe lângă Tribunalul Brasov a decis suspendarea activității o săptămână (surse judiciare)

UPDATE 4: Adunarea generală a Tribunalului Cluj a decis, vineri dimineață, să protesteze timp de jumătate de oră, a anunțat judecătorul Cristi Danileț. De asemenea, Tribunalul Cluj a mai decis și suspendarea activității începând de luni, timp de o săptămână, și începerea procedurii de revocare a membrilor CSM (Sursa)

UPDATE 3: Protest azi am judecătorilor și procurorilor din Oradea, de la ora 16 la Palatul de Justiție (surse judiciare)

UPDATE 2: Protest azi la Judecătoria Sibiu (Sursa: Turnul Sfatului)

UPDATE 1: Se vor alătura protestului organizat de PJ și doi procurori DNA: Andrei Bodean (38 de ani), șeful interimar al DNA Constanța, și Sorin Constantinescu (43 de ani), fostul șef al ST Constanța în perioada 2012-2018, potrivit Info Sud Est.

Articolul inițial: Decizie fără precedent în Justiție. Primul parchet care își suspendă activitatea din cauza ordonanței de urgență pe justiției este Parchetul Judecătoriei Constanța, anunță Info Sud Est.

Parchetul este condus de prim-procurorul Viorel Teliceanu (36 de ani). Adunarea Generală a Parchetului de pe lângă Judecătoria Constanța a decis să își suspende activitatea timp de trei zile. Decizia a fost luată cu o majoritate covârșitoare (o singură abținere) și a fost confirmată de prim-procurorul parchetului.

De asemenea, procurorii constănțeni, de la mai multe parchete, vor protesta astăzi, 22 februarie, între 16:00-16:30 în fața sediului Parchetului de pe lângă Judecătoria Constanța.

Foto: Protestul magistraților din Oradea din 22 februarie

Citește tot articolul pe Info Sud Est

Citește și

Magistrații vorbesc: trei judecători și un procuror explică de ce Ordonanța lui Toader a aruncat în aer Justiția din România